શક્તિધામ મંદિરના પરિસરમાં વિશાળ ગાર્ડન આવેલું છે અને એની માવજત કરવા માટે બે માળી ત્યાં જ રહે છે. એમાંના નેપાલી માળી પ્રેમકુમારે ‘મિડ-ડે’ને જણાવ્યું હતું કે ‘શક્તિધામ મંદિરમાં દર્શન કરવા માટે સવારે સાડાછથી બપોરે બાર વાગ્યા સુધી અને સાંજે સાડાચારથી રાતે સાડાનવ વાગ્યા સુધી આસપાસના રહેવાસીઓ દરરોજ આવે છે. ભગવાનની દેખરેખ અને દર્શન સમયે મંદિરના દરવાજા ખોલવાની જવાબદારી પૂજારી રજનીકાંત ઝાની છે અને તેમની પાસે જ ચાવી હોય છે. નાઇટ ડ્યુટી માટે ચોકીદાર અમર બહાદુર છે. શક્તિધામ મંદિરના મુખ્ય દરવાજાની બહાર CCTV કૅમેરા છે. જોકે થોડા મહિના પહેલાં વરસાદની સીઝનમાં અહીં એક તોતિંગ વૃક્ષ તૂટી પડતાં કૅમેરાના વાયર તૂટી ગયા હતા અને એ હજી સંચાલકોએ રિપેર કરાવ્યા નથી. મૂર્તિ પર રાખવામાં આવેલો ચાંદીનો મુગટ જોકે ચોરટાઓ લઈ ગયા નથી.’